શ્રાવણ વદ અમાસને રવિવાર તા.9ના દિવસે શ્રાવણ માસ પૂર્ણ થશે. શ્રાવણ માસની અમાસના દિવસે બપોરે 2-46 સુધી સિધ્ધયોગ છે જે પિતૃકાર્ય તથા જપ-પૂજચા માટે શ્રેષ્ઠ છે તથા શ્રાવણ માસની અમાસને પીઠોરી અમાસ પણ કહે છે. અમાસના દિવસે ઉપવાસ રહેવો તથા મહાદેવજીની અને પાર્વતીજીની વિધિવત પૂજા કરવી, મહાદેવજીને દૂધ, જળ, કાળા તલ અને બિલીપત્ર ચઢાવવા તથા વસ્ત્ર અર્પણ કરવા, પાર્વતીજીની પૂજા કરવી, માતાજીને કંકુચોખા કરી ફૂલ ચડાવી ત્યારબાદ વસ્ત્ર અલંકાર અર્પણ કરી શકાય તથા આેમ નમઃ શિવાયની 21 માળા કરી મહાદેવજીને તથા પિતૃને અર્પણ કરવી, પિતૃને મોક્ષ મળે છે.